
Ehitise kasutuslubade väljastamine
 

Võttes aluseks kohaliku omavalitsuse korralduse seaduse § 30 lõike 1 punkti 2, „Ehitusseaduse” § 33 ja Narva Linnavolikogu 20. märtsi 2003. a määruse nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine",  

1. Asjaolud ja menetluse käik 

Kaubanduskeskuse hoone ning hoonet teenindavate tehnorajatiste Kreenholmi 52 ja 54 omanikult pärast ehitustööde lõpetamist laekusid läbivaatamiseks kasutuslubade taotlused koos täitedokumentatsiooniga ning makstud riigilõivuga summas 6000 EEK.

Kasutusloa väljastamise menetluse käigus olid ehitise ülevaatuseks kaasatud projekteerija, peatöövõtja, omaniku, Narva Linnavalitsuse pädevad ametnikud ning Maanteeameti liiklusohutuse peaspetsialist, kes kirjutasid alla ehitise ülevaatuse aktile, mille otsuses on tunnistatud, et aadressil Kreenholmi 52, 54, Narva asuv kaupluslaohoone ning hoonet teenindavat rajatised vastavad ehituseeskirjadele ja normidele ning keskkonna-, tervise, tuletõrje-, tarbija- ja töökaitsenõuetele ning kasutusloa väljastamiseks takistusi ei ole. 

Muud pädevad isikud esitasid kirjalikult oma arvamuse ülevaadatud kaubanduskeskuse kohta koos hoonet teenindavate rajatistega:

1. Ida-Eesti Päästekeskus teatises nr. 7.3-9./29, 08.02.2008 otsustas, et hoone vastab ehitisele kehtestatud tuleohutusnõuetele; 

2. Elektrikontrollikeskuse nõuetekohasuse tunnistus, mis tõendab, et hoone elektripaigaldus ja selle käit vastavad kehtestatud nõuetele ja selle võib ettenähtud otstarbel pingestada, on väljastamata, kuna puuduvad nõuetekohasuse deklaratsioon ja visuaalkontrolli protokoll ventilatsiooni-, külmutus- ja sprinklertulekustutusseadmete kohta; 

3. Ida-Virumaa veterinaarkeskus hoone kohta puuduseid tuvastanud ei ole; 
4. Tööinspektsiooni Ida-Inspektsioon oma arvamuses nr. 8.02-04/1698, 10.02.2008 tuvastas, et ehitise nõuetekohasus töötervishoiu ja tööohutuse osas vastab osaliselt. Puudusteks on tuvastatud, et põrandani ulatuvad klaasseinad ja uksed on selgelt märgistamata, laadimisplatvormi treppidel puuduvad käsipuud.
 Hoone ülevaatusel on avastatud, et talvise ilmastiku tõttu hoone heakorrastuse tööd on lõpetamata ning parklal on paigaldamata teine asfaldikiht.  
Hoone omanik tõi garantiikirja, milles garanteerib kõrvaldada avastatud puudused tähtajaks 01.06.2008. a. 

2. Õiguslikud alused 

 
Vastavalt ehitusseaduse § 33 lõikele 2 kasutusloa saamiseks tuleb esitada kasutusloa taotlus, ehitusprojekt, mille kohaselt ehitis oli ehitatud, ehitise tehnilised dokumendid ning tasuda riigilõiv.  
 
Vastavalt ehitusseaduse § 33 lõikele 4 kasutusluba väljastatakse pärast ehitise ülevaatust ja nõuetele vastavaks tunnistamist.  

3. Otsus 

3.1. Väljastada Kreenholmi 52 ja 54 omanikule püstitatud kaubanduskeskuse hoone ning hoonet teenindavate rajatiste välisveetorustik, soojustrass, väliskanalisatsioon, sadeveekanalisatsioon, kasutusload. 

3.2. Kohustada hoone omanikku: 
3.2.1. lõpetada heakorrastustööd, paigaldada parklale teine asfaldikiht kuni 01.06.2008; 
3.2.2. selgelt märgistada põrandani ulatuvad klaasseinad ja uksed ning paigaldada laadimisplatvormi treppidele käsipuud kuni 14.02.2008; 
3.2.3. esitada kasutusloa väljastajale Elektrikontrollikeskuse nõuetekohasuse tunnistus kuni 18.02.2008. a. 
4.Rakendussätted
4.1.Korraldus jõustub punktis 1 nimetatud ehitiste omanikele teatavakstegemisest. 

4.2.Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest. 

 
 
 
 

	[image: image1.jpg]


 
Sofja Homjakova
	[image: image2.jpg]




	Abilinnapea

Linnapea ülesannetes
	[image: image3.jpg]


 
Ants Liimets

	[image: image4.jpg]



	[image: image5.jpg]


Linnasekretär


